T Á J É K O Z T A T Ó
közgyógyellátás, ápolási díj, temetési segély, aktív korú nem foglalkoztatott rendszeres szociális segély, aktív korú egészségkárosodott rendszeres szociális segély, időskorúak járadéka megállapítása iránt benyújtott kérelemhez csatolandó dokumentumokról

I.
Fentiekben felsorolt bármelyik ellátási forma igénylése esetén kérjük, szíveskedjen pontosan és olvashatóan kitölteni a Szociális Irodán beszerezhető, erre a célra szolgáló kérelmezőlapot ! Továbbá kérjük, hogy ezen a tájékoztatón felsorolt igazolásokat – az Ön(ök) helyzetére vonatkozóan – maradéktalanul csatolja hozzá kérelméhez, mert csak a hiánytalanul felszerelt kérelmek alapján tudunk ügyében érdemben döntést hozni ! Tájékoztatjuk, ha kéri, hogy más hatóságtól szerezzük be az Ön által megjelölt adatra vonatkozó igazolást, ezt írásba kell foglalnia, mely az Ön személyes adata tekintetében adatkezeléshez, illetve továbbításhoz való hozzájárulásnak minősül. Ügyének elbírálása ezáltal hosszabb időt vesz igénybe.

II.
Kérelmezőlaphoz kérjük csatolni !
a kérelmező és vele egy lakásban élő közeli hozzátartozók részéről a kérelem beadását megelőző 3 havi nettó átlagjövedelemről szóló igazolásokat:
-	nyugdíjas esetében: a Nyugdíjfolyósító Igazgatóság által ez év elején küldött nyugdíjösszesítő fénymásolatát a folyósítás összegéről és jogcíméről, valamint a kérelem beadását megelőző 3 havi nyugdíjszelvények fénymásolatát; 
-	munkaviszonnyal rendelkező esetében a munkáltató által kiadott igazolást a kérelem beadását megelőző három havi nettó átlagkeresetről, külön a családi pótlék összegét feltüntetve;
-	Munkaügyi Központ által folyósított ellátás esetén a megállapító határozat fénymásolatát, a folyósított ellátás összegéről az előző 3 hónap szelvényének másolatát;
-	alkalmi munkából származó jövedelem esetén a kérelem benyújtását megelőző három havi nettó átlagjövedelemre vonatkozó nyilatkozatot és az alkalmi munkavállalói kiskönyv fénymásolatát;
-	Vállalkozó esetén a kérelem beadását megelőző 3 havi nettó átlagjövedelemről könyvelő által kiadott igazolást és APEH igazolását az előző gazdasági évre vonatkozólag;
-	őstermelő esetén az őstermelői igazolvány fénymásolata, valamint a kérelem beadását megelőző 12 havi nettó átlagjövedelméről szóló igazolást;
- GYES, GYET, CSP folyósítása esetén előző három havi szelvények fénymásolata, valamint árvaellátás folyósítása esetén az előző 3 havi  szelvényeken kívül a Nyugdíjfolyósító Igazgatóság által küldött ezévi összesítő fénymásolata (amennyiben özvegyi nyugdíjra/árvaellátásra nem jogosult, az elutasító határozat fénymásolata);
- válóperes végzés, gyermekelhelyezésről szóló bírói egyezség fénymásolatát, a megállapított/fizetendő gyermektartásdíj összegéről 3 hónapra visszamenőleg szelvényt vagy igazolást (amennyiben válófélben vannak, a házasság felbontására irányuló kereset fénymásolatát)
-	tankötelezett korhatárt már betöltött gyermek(ek) esetén a tanuló, hallgatói jogviszony fennállásáról szóló igazolást)
-	a gyámkirendelő és/vagy a gondnokság alá helyezésről szóló határozat fénymásolatát.

III. 
ápolási díj igénylése esetén csatolni kell:
- ápolt személy közoktatási intézmény tanulója, óvodai nevelésben részesül, nappali szociális intézményi ellátásban részesül vagy felsőoktatási intézmény hallgatója, az erről szóló igazolást;
- a kérelemhez mellékelt háziorvosi igazolást;
- kérelmező adó- és taj-kártyájának fénymásolatát;
- magánnyugdíjpénztári tagság esetén a szerződés fénymásolatát;
- rendszeres pénzellátás megszüntetéséről szóló irat másolatát (gyes, gyet,  Munkaügyi Központ által folyósított ellátások, legutolsó munkaviszonya, egyéb) 

-	amennyiben tartósban beteg, 18 év feletti személyt ápol, akkor a II. részben – Ön(ök)re vonatkozóan – felsorolt igazolásokat

temetési segély igénylése esetén csatolni kell:
- a temetkezési vállalkozó által kiállított számla eredeti példányát, minden egyéb temetéssel kapcsolatos költségszámla fénymásolatát; a halotti anyakönyvi kivonat fénymásolatát; 
- II. részben – Ön(ök)re vonatkozóan – felsorolt igazolásokat

időskorúak járadék igénylése esetén csatolni kell:
- Nyugdíjbiztosítási Igazgatóság határozata, mely igazolja, hogy nyugdíjra, nyugdíjszerű ellátásra nem jogosult;  
- a II. részben – Ön(ök)re vonatkozóan – felsorolt igazolásokat

közgyógyellátás igénylése esetén csatolni kell:
HAVI RENDSZERES GYÓGYÍTÓ ELLÁTÁSOKRÓL KIÁLLÍTOTT HÁZIORVOSI IGAZOLÁST AMENNYIBEN öN EGYÉNI GYÓGYSZERKERET MEGÁLLAPÍTÁSÁT KÉRI;
(a háziorvosi igazolást zárt borítékban a kérelmező nevének és TAJ-számának, „háziorvosi igazolás közgyógyellátás igénybevételéhez” szövegrészen túl a háziorvos nevének és bélyegzőszámának feltüntetésével kell csatolni a kérelemhez !)
alanyi jogon jogosult személy(ek) esetén:
- Emelt összegű családi pótlékban részesülő személy esetén a folyósított ellátásról szóló – TB. kifizetőhelytől (MÁK, munkahely) igazolást;
- Pénzellátásban részesülő hadi és nemzeti gondozott esetén a feltétel fennállását igazoló dokumentum fénymásolatát; valamint az e jogcímen jelenleg folyósított ellátást igazoló dokumentum fénymásolatát (kérelmező vonatkozásában a folyósított ellátásról a kérelem beadását megelőző 3 havi nyugdíjszelvény és az adott év nyugdíjösszesítője)
- Átmeneti/tartós nevelésben vett kiskorú esetében a nevelésbe vételt elrendelő jogerős határozat fénymásolatát;
- I-II. csoportú rokkant, rokkantsági járadékos személy esetén a Nyugdíjbiztosítási Igazgatóság határozatát a munkaképesség-csökkenés mértékéről, újabb felülvizsgálati időpontjáról; valamint az e jogcímen jelenleg folyósított ellátást igazoló dokumentum fénymásolatát (kérelmező vonatkozásában a folyósított ellátásról a kérelem beadását megelőző 3 havi nyugdíjszelvény és az adott év nyugdíjösszesítője)
                                                 
Amennyiben Ön nem a fenti esetekben felsoroltak alapján jogosult a közgyógyellátásra, a II. részben – Ön(ök)re vonatkozóan – felsorolt igazolásokat és HAVI RENDSZERES GYÓGYÍTÓ ELLÁTÁSOKRÓL KIÁLLÍTOTt HÁZIORVOSI IGAZOLÁST AMENNYIBEN öN EGYÉNI GYÓGYSZERKERET MEGÁLLAPÍTÁSÁT KÉRI kell csatolni a kérelemhez
(a háziorvosi igazolást zárt borítékban a kérelmező nevének és TAJ-számának, „háziorvosi igazolás közgyógyellátás igénybevételéhez” szövegrészen túl a háziorvos nevének és bélyegzőszámának feltüntetésével kell csatolni a kérelemhez !)

aktív korú nem foglalkoztatott rendszeres szociális segély igénylése esetén csatolni kell:
- a Munkaügyi Központnak (Kirendeltségének) az igazolása a munkanélküli járadék, az álláskeresési járadék, álláskeresési segély, vállalkozói járadék (továbbiakban: álláskeresési támogatás) folyósítása időtartamának lejártáról, valamint arról, hogy a nem foglalkoztatott személy álláskeresést ösztönző juttatásban nem részesül; 
- igazolás arról, hogy az álláskeresési támogatásra való jogosultsága nem áll fenn, továbbá a munkaviszonyban töltött napok számáról, amelyeket az álláskeresési támogatás megállapításánál figyelembe kell venni; 
- igazolás a megelőző együttműködés teljesítéséről;
- a korábban folyósított nyugdíj, nyugdíjszerű, szociális ellátások megszüntetéséről szóló határozat, vagy a folyósító szerv igazolása, ha a korábbi ellátásokat nem a kérelmező jelenlegi lakcíme szerint illetékes települési önkormányzat folyósította;
- minden esetben csatolni kell az iskolai végzettséget, szakképzettséget igazoló okirat másolatát;
(az alapfokú vagy annál alacsonyabb iskolai végzettségről okirat hiányában nyilatkozat is elfogadható);
- támogatott álláskereső személy esetén a Munkaügyi Központ igazolása arról, hogy álláskeresési támogatásban részesül (az igazoláson szerepelnie kell az álláskeresési támogatás havi összegének és a folyósítás várható időpontja lejártának);
- a mellékelt vagyon- és egyéb nyilatkozatot kitöltve;
- a tartósan beteg állapot fennállása a magasabb összegű családi pótlék, a rokkantsági járadék, a saját jogú rokkantsági nyugdíj folyósítását igazoló iratot;
- testi, érzékszervi, értelmi, beszéd- vagy más fogyatékos állapot fennállása a magasabb összegű családi pótlék, a vakok személyi járadéka, a fogyatékossági támogatás folyósítását igazoló iratot;
-II. részben – Ön(ök)re vonatkozóan – felsorolt igazolásokat

aktív korú egészségkárosodott rendszeres szociális segély igénylése esetén csatolni kell:
- a tartósan beteg állapot fennállása a magasabb összegű családi pótlék, a rokkantsági járadék, a saját jogú rokkantsági nyugdíj folyósítását igazoló iratot;
- testi, érzékszervi, értelmi, beszéd- vagy más fogyatékos állapot fennállása a magasabb összegű családi pótlék, a vakok személyi járadéka, a fogyatékossági támogatás folyósítását igazoló iratot;
- az Országos Egészségbiztosítási Pénztár Országos Orvosszakértői Intézete orvosi bizottságának a munkaképesség legalább 67%-os mértékű csökkenéséről készült szakvéleményét;
- Nyugdíjbiztosítási Igazgatóság határozata, mely igazolja, hogy nyugdíjra, nyugdíjszerű ellátásra nem jogosult; 
- a II. részben – Ön(ök)re vonatkozóan – felsorolt igazolásokat
 
A PONTOS ADATEGYEZTETÉS ÉRDEKÉBEN SZÍVESKEDJENEK A KÉRELMEZŐ SZEMÉLYI IGAZOLVÁNYÁT/LAKCÍMKÁRTYÁJÁT/TAJ-KÁRTYÁJÁT BEMUTATNI !